हाल में ब्रिटेन से भारत लौटे 24 लोग निकल चुके हैं कोरोना पॉजिटिव, सरकार अलर्ट
ब्रिटेन समेत कई देशों में कोरोना वायरस के नए स्ट्रेन मिलने से पूरी दुनिया में हड़कंप मचा हुआ है। कोरोना के इस नए खतरे से निपटने के लिए भारत भी पूरी तरह से अलर्ट है...
नई दिल्ली: ब्रिटेन समेत कई देशों में कोरोना वायरस के नए स्ट्रेन मिलने से पूरी दुनिया में हड़कंप मचा हुआ है। कोरोना के इस नए खतरे से निपटने के लिए भारत भी पूरी तरह से अलर्ट है। 31 दिसंबर तक ब्रिटेन से आने-जाने वाली फ्लाइट्स रद्द कर दी गई हैं। मंगलवार आधी रात तक ब्रिटेन से भारत लौटे एक-एक यात्री का कोरोना टेस्ट किया गया है जिनमें अबतक 20 से ज्यादा लोग पॉजिटिव मिले हैं। सबसे ज्यादा अमृतसर एयरपोर्ट पर 8 लोग कोरोना पॉजिटिव मिले हैं जबकि अहमदाबाद एयरपोर्ट पर भी 5 मरीज पॉजिटिव पाए गए। इन लोगों को इंस्टीट्यूशनल क्वारंटीन सेंटर्स में भेज दिया गया है ताकि इन मरीजों के जीनोम टेस्ट के जरिए कोरोना के नए स्ट्रेन का पता लगाया जा सके। सरकार के मुताबिक देश में अब तक कोरोना के नए स्ट्रेन के कोई सबूत नहीं मिले हैं लेकिन ऐहतियात के तौर पर हर जरूरी कदम उठाए जा रहे हैं। महाराष्ट्र में तो नाइट कर्फ्यू भी लगा दिया गया है।ब्रिटेन से भारत लौटे 24 लोग निकल चुके हैं कोरोना पॉजिटिव-अमृतसर- 8दिल्ली- 6अहमदाबाद- 5कोलकाता- 2बेंगलुरू -2चेन्नई-1ब्रिटेन से लौटे यात्रियों के लिए गाइडलाइंस जारी की गई हैं इसके मुताबिक ब्रिटेन से लौटे यात्रियों का RT-PCR टेस्ट और पॉजिटिव पाए जाने पर यात्रियों का क्वारंटीन जरूरी है। कोरोना के नए स्ट्रेन की जांच के लिए जीनोम टेस्ट भी कराया जाएगा। देशभर में ब्रिटेन से लौटे 20 से ज्यादा यात्री कोरोना पॉजिटिव पाए गए हैं। बीते 10 दिनों में ब्रिटेन से लौटे यात्रियों की ट्रैकिंग की जा रही है। नीति आयोग ने लोगों से कहा है कि घबराएं नहीं बल्कि सतर्क रहें। फिलहाल, भारत में अभी कोरोना के नए स्ट्रेन का सबूत नहीं है। सरकार के मुताबिक नए स्ट्रेन का कोरोना वैक्सीन पर भी कोई असर नहीं है।